text: اس موقع پر احمد آباد میں ایک بڑے عوامی جلسے سے خطاب کرتے ہوئے وزیراعظم نے ’’نیو انڈیا ‘‘ کے بلند عزائم اور قوت ارادی کے بارے میں اظہار خیال کیا۔انہوں نے اس موقع پر ہندوستان کے عوام کو مبارکباد یتے ہوئے کہا کہ بلٹ ٹرین پروجیکٹ رفتار اور ترقی کی سہولت دستیاب کرائے گا اور تیزی کے ساتھ نتائج برآمد کرے گا۔ انہوں نے کہا کہ حکومت کی توجہ تیز رفتار روابط کے توسط سے پیداوریت میں اضافہ کرنے پر مرکوز ہے۔ وزیراعظم نے اس پروجیکٹ کے لئے ہندوستان کو تکنیکی اور مالی مدد دینے کے لئے جاپان کا شکریہ ادا کیا۔ انہوں نے اتنے مختصر وقت کے اندر اس پروجیکٹ کے آغاز کے لئے وزیراعظم آبے کی ستائش کی۔